### Beslutningstema

Prioritering af indkomne ansøgninger til vedvarende energi projekter.

### Historik

Kommunalbestyrelsen fastsatte den 31. marts 2021 ansøgningsfristen for anden runde af vedvarende energi ansøgninger til den 15. december 2021.

Klima-, vækst- og udviklingsudvalget har den 12. januar 2022 godkendt hvilket materiale, der skal fremlægges på Kommunalbestyrelsesmødet den 31. marts 2022.

### Sagsfremstilling

Kommunalbestyrelsen godkendte den 30. september 2020 en politisk guideline for vedvarende energiprojekter i Tønder Kommune, der blev udarbejdet af den politiske arbejdsgruppe for vedvarende energi i Tønder Kommune. De VE-politiske guidelines opstiller de politiske forventninger til de projekter, der evt. skal fremmes, herunder beskrives i guidelines de overordnede principper og vurderingskriterier for den politiske stillingtagen samt dokumentationskrav til ansøgerene.

Der er til ansøgningsrunden med frist den 15. december 2021 modtaget 24 VE-ansøgninger heraf 15 solcelleprojekter, 6 vindmølleprojekter samt 3 projekter med solceller og vindmøller. For at give et overblik over alle projekterne, er der udarbejdet 2 bilag:

* Et oversigtsskema (bilag 1) som er tematiseret efter VE-guidelines og nogle yderlige vurderingskriterier som Klima-, vækst- og udviklingsudvalget har fremsat. Oversigtsskemaet (bilag 1) har 12 overskrifter og under hver overskrift er der for hvert VE-projekt sat et "X", "(X)" eller en tekst. Det er forvaltningen, som har vurderet, hvor godt hver ansøgning har opfyldt den enkle overskrift. Et "X" betyder at overskriften er opfyldt, et "(X)" betyder at overskriften er delvis opfyldt og en tekst er enten uddybende for et "X" ellers så angiver en tekst at et punkt er opfyldt.
* Et dokument (bilag 2) som indeholder en læsevejledning til oversigtsskemaet og selve dokumentet, samt et resume på en side pr. projekt, som giver en uddybene forklaring af kryserne og teksten i oversigtskemaet. Resumeerne i dokumentet (bilag 2) har 6 overskrifter. Hver overskrift relaterer sig til oversigtsskemaet (bilag 1), hvor de mindre overskrifter fra oversigtsskemaet (bilag 1) er lagt ind under andre overskrifter i dokumentet (bilag 2).

Forvaltningen har lokaliseret nogle relevante opmærksomhedspunkter i forbindelse med vurderingen af VE-projekterne:

* Der er meget stor forskel på anlæggenes størrelse, både inde for projekttypen og på tværs af projekttyper. Dette er vist i deres kapacitet, angivet i MW og i deres produktion angivet i MWh. Det vil sige at et solcelle anlæg på 2,1 MW skal konkurre/sammenlignes med et solcelle anlæg på 300 MW og et vindmølle anlæg på 108 MW. Derfor vil det være fordelagtig at overveje, om der skal være nogen grænse for hvornår et VE-anlæg er omfattet af VE-guidelines.
* Derudover er der også forskelle i økonomien i solcelle- og vindmølleprojekter, hvilket betyder at økonomien i vækstfremmepuljer kan variere kraftigt, og er derfor ikke gode sammenligningspunkter mellem vindmøller og solceller. Det kan bl.a. ses i de projekter, som har både vindmøller og solceller, hvor vækstfremmepuljen alene kommer fra vindmøllerne i projektet.

Forvaltningen har ikke foretaget en vurderinger af projekternes muligheder for realisering. Det kan dog konstateres, at ingen af projekterne er placeret i udpegninger, der er direkte No-Go områder som fredede områder, [adresse], natur- og vidtreservater, Joan Mogensen og Natura2000 habitatområder samt Verdensarv. Der er ansøgninger, der ligger tæt på udpegningerne og det er ikke vurderet, hvorvidt de påvirker udpegningerne. I de tilfælde hvor projektet ligger inden for eller delvist inden for kystnærhedszonen afhænger det af begrundelse om det er muligt at planlægge. En række ansøgninger ligger desuden indenfor kommuneplansudpegninger bevaringsværdige landskaber, sammenhængende landskaber, potentiel natur, værdifulde kulturmiljøer, nationalgeologiske landskaber foruden at man skal forholde sig til skovbyggelinjer, å beskyttelse, beskyttet vandløb, lavbundarealer, økonoliske forbindelser, § 3 natur og andre udpegninger. Dette er forhold, der skal afvejes i den efterføglende proces.

På baggrund heraf foretages en politisk udvælgelse af ansøgninger, der kan sagsbehandles.

Bilag

Bilag 1 Oversigtsskema

Bilag 2 Dokument (resuméer)

Bilag 3 Overssigtkort med lavbund

Bilag 4 Oversigtkort med Liva Dahl

Bilag 5-28 enkle VE-ansøgninger

### Lovgrundlag

Forvaltningsloven

### Direktionen indstiller,

at udvalget vurderer, hvilke af de indkommende ansøgninger, der opfylder de VE-politiske guidelines og igangsættes planlægning for, og

at indstillingen videresendes til Økonomiudvalget og Kommunalbestyrelsen.

### Beslutning

Udvalgsformanden fremsætter følgende ændringsforslag til Klima-, Vækst- og Udviklingsudvalget pkt. 9 Behandling af vedvarende energi ansøgninger opfølgning:

Udvalgsformanden indstiller,

at udvalget på baggrund af nedenstående supplerende kriterier til de politiske guidelines vurderer, hvilke af de indkomne ansøgninger, der skal sendes i høring og påbegyndes planlægning af:

- Et overordnet mix af vind/sol VE-anlæg, med et nedre og øvre loft

Hermed menes, at der de kommende år arbejdes for at rejse minimum 100 og maximum 125 nye vindmøller (svarende til ca. 500-650MW), og maximum 1500 hektar solceller (svarende til ca. 1275 MW). Det er samtidig et politisk ønske, at solcelleanlæg så vidt muligt placeres på lavbundsjorde, gerne i synergi med vindmøller, og at det enkelte solcelleanlæg ikke er større end 200 hektar. Solcelleanlæg skal afskærmes af brede læhegn, og arkitektoniske løsninger for anlægget skal indtænkes. Ansøgninger om solcelleanlæg skal redegøre for panelernes bæredygtighed.

- Mia Lauridsen mulig inddragelse af borgere og andre interessenter

Hermed menes tæt inddragelse af relevante interessenter som fx Tønder Forsyning, Sydtrafik, lokale varmeværker, energitunge virksomheder, lokalråd, Erhvervsråd mfl. i udfoldelsen af det samlede potentiale.

Hermed menes også afholdelsen af lokale vejledende afstemninger i et nærmere geografisk udpeget område fx 2.500m radius fra opstilling af vindmøller, noget mindre for solceller, som gennemføres i forbindelse med, at kommunalplantillæg og lokalplan for det enkelte projekt sendes i høring.

- Størst mulig lokalt medejerskab af VE-anlæg

Hermed menes udbud af anparter til kostpris til lokalsamfundet, til borgere i den øvrige kommune, lokale virksomheder, lokale borgerejede fonde mv, svarende til mindst 40 pct af projektet, og med et klart sigte om, at der fra projektets side arbejdes aktivt for størst muligt lokalt medejerskab ved hjælp af alle relevante ejerskabsformer.

- Kanalisering af økonomiske gevinster til lokalområdet

Hermed menes løbende årlige bidrag fra VE projektet/lodsejerne i et givent lokalområde, til en lokal udviklingsfond, der forvaltes af borgerne i lokalområdet.

- Kanalisering af økonomiske gevinster til en almennyttig fond

Hermed menes at kommunen tager initiativ til at der oprettes en ‘almennyttig fond for vækst, udvikling og social bæredygtighed’, der finansieres med løbende årlige bidrag fra alle nye VE anlæg, samt for solcelleanlægs vedkommende også med årlige hektar bidrag fra lodsejerne. Størrelsen på bidragene fra VE anlægget kan tage udgangspunkt i VE anlæggets energiproduktion.

- Effektiv udfasning af udtjente VE-anlæg

Hermed menes, at nuværende, funktionsdygtige anlæg (primært vindmøller) udfases af ejerne når de er udtjente, eller hvis de indgår i nye projekter. Der er således en ambition om, at det samlede antal vindmøller i kommunen større end 600 KW på sigt halveres fra ca. 250 til ca. 125 som følge af aftalen, idet de nye men færre vindmøller vil være langt mere effektive.

- Grøn Pulje

Der er blandt aftalens parter en fælles forståelse for, at anvendelsen af midlerne i den grønne pulje skal komme alle byer og lokalsamfund i hele kommunen til gavn. Det vil blive afsøgt hvorvidt midler fra den grønne pulje kan anvendes til opkøb af anparter i VE projekter, med henblik på at konvertere et engangsbeløb til et større løbende afkast i den almennyttige fond.

- Procesplan

Se bilag.

- at indstillingen videresendes til Økonomiudvalget og Kommunalbestyrelsen.

Udvalget anbefaler udvalgsformandens indstilling og indstiller projektansøgninger nr. 1, 3-21, 23 og 24.

Laust Olsen (T) og Boris Bertelsen (F) kan ikke tilslutte sig afsnittet vedrørende vejledende afstemninger.